OpenLLM-France/wikimedia huggingface dataset:
# Kote Camacho

Kote Camacho, Koteto, (Oiartzun, Gipuzkoa, 1980) euskal zinegilea, komikilaria eta autore animatzaile da. Arte Ederretan lizentziatua da, EHUn, eta Holywood-eko filmetan lanean aritutakoa, storyboard marrazkilari gisa. Bere film ezagunena La Gran Carrera da (Txintxua Films, Kimuak, 2010), Europako Zinema Akademia-k nominatua eta 72 sari jaso zituelarik. Bere filma Elkartea (2013) Clermont-Ferrand Nazioarteko Film Jaialdia-k hartatu zuen lehen euskarazko filma izan zen. Bere animazio piezak beste zuzendarien lanetan integratzen dira.
COVID-19 pandemiaren inguruko informazioa ukatzeko sortutako independentea.eus komunikabidearen editore aritu da 2021etik aurrera.

## Zuzendutako filmak

* La Gran Carrera (2010)
* Elkartea (2013)
* Don Miguel (2014)
* Beti Bezperako Koplak (elkarlaneko zuzendaritza, 2016)
* Areka (elkarlaneko zuzendaritza, 2017)
* Txillardegiren Klika (2019)
* Puzzleak, Bortxaketaren Jauregia (2024)

## Animazio lanak

* Caótica Ana (Julio Medem, 2007)
* Urrezko Eraztuna (Jon Garaño, 2011)
* Nuestro viejo y el mar (Lander Camarero, 2017)
* Margolaria (Oier Aranzabal, 2018)
* Die Rückkehr der Wölfe (Thomas Horat, 2019)
* Apaiz Kartzela (Oier Aranzabal, Ritxi Lizartza, David Pallarès, 2021)
* Matxitxako (Jesús Lacorte, 2022)
* Diciassette (Thomas Horat, 2023)
* Popel (Oier Plaza, 2025)

## Film storyboard lanak

* Caótica Ana (Julio Medem, 2007)
* Casual Day (Max Lemcke, 2007)
* 28 weeks later (Juan Carlos Fresnadillo, 2008)
* The Green Man (Alex Garland)
* Gartxot (Asiko Urmeneta, Juanjo Elordi, 2011)
* A Escondidas (Mikel Rueda, 2014)
* Popel (Oier Plaza, 2025)

## Komikia

* Hona bostekoa! / Txillardegi Bergaran (Geuretik Sortuak / Udalbitza, 2023)
* Zitroi Ur Komikiak - Gaueko Enkontrua / Joseba Sarrionandia Komikitan (Txalaparta / 2002)

## Erreferentziak

* ↑ 'La gran carrera' de Kote Camacho, Kimuak, Euskadiko film laburrak, incluido 07.09.2023
* ↑ 'Kote Camachoren animazioak, ‘’Youtube kanala’, gehitua 16.09.2023
* ↑ La Gran Carrera', ‘’Kote Camachoren vimeo kanala’, gehitua 16.09.2023
* ↑ «Edizioa – Independentea.eus» independentea.eus 2021-07-12 (Noiz kontsultatua: 2025-02-04).
* ↑ 'Matxitxako trailer, ‘’Lacorte films’, gehitua 16.09.2023

## Kanpo estekak

* Kote Camacho – IMDb
* Kote Camacho – FilmAffinity
* La Gran Carrera – FilmAffinity
* Don Miguel – Kimuak
* La Gran Carrera – Kimuak
* Elkartea – Banatu Filmak
* European Film Awards Talent
* Datuak: Q21616024
# Oztaran (Urnieta)

Oztaran auzoa Urnieta osatzen duten lau auzo administratibo eta historikoetako bat da. Herriaren ipar-mendebaldean kokatzen da eta Lasarte-Oriarekin eta Hernanirekin muga egiten du. Landa-eremuko auzoa da, hainbat baserri kokatzen dira bertan eta herrigunearekin muga egiten du. Eraikin esanguratsuen artean, Oztaranen daude Argarate, Berrasoeta eta Aritzola baserriak, zeintzuek armarria gorde duten oinetxe izan baitziren.

## Mugaketa eta ezaugarriak

Oztaran auzoak gutxi gorabehera 2 kilometro karratuko azalera du, hau da, Urnietaren azaleraren %9 inguru. Herrigunetik mendebaldera kokatzen da auzoa, Lasarte-Oriarekin muga egiten du nagusiki, izan ere, Urnieta herri horrekin lotzen duen bide nagusia Oztarandik igarotzen da. Hernanirekin ere muga egiten du iparraldean, Santa Barbara auzoarekin hain zuzen. Oztaran auzoan kokatzen dira Setien eta Elutxeta sagardotegiak, Urnietatik Santa Barbara mendira heltzen den bidearen bazterretan. Auzo honek Langarda urbanizazioko zati bat hartzen du bere baitan eta urbanizazioa inguratzen du Lategi auzoarekin batera. Gainera, Urnietako trenbidearen bazterreraino iristen da Hernanirako bidean, Langarda urbanizazioa igaro ostean.
Hegoaldean, Oztaranek Ergoien auzoarekin egiten du muga, Urnietakoa hura ere. Ergoien eta Oztaranen arteko muga Fatima ermitatik hurbil dago (zeina ez dagoen bi auzo horietako batean, herrigunean baizik). Zehatzago esanda, Azkorte ermitarako bidean dagoen Errekalde Kaleko zubia, Fatima ermitatik gora eginez aurki daitekeena, da auzoen arteko mugatik hurbilen dagoen erreferentzia. Muga ia lerro zuzen bat da. Hori horrela, Azkorte ermita Ergoienen kokatzen da, Buruntzara bidean dauden baserri eta landetxe ugari bezalaxe.

## Erreferentziak

* ↑ «Herria» Urnietako udala 2015-01-15 (Noiz kontsultatua: 2020-10-09).
* 1 2 Oztaran auzoa. Gipuzkoako Mugikortasuneko eta Lurralde Antolaketako Departamentua.

## Kanpo estekak

* Datuak: Q100250298
# Zaldieroa

    Artikulu hau nafar komikigileari buruzkoa da; siux buruzagia gaitzat duena beste hau da: «Zaldi Ero»
Patxi Huarte Larraburu, Zaldieroa (Faltzes, Nafarroa Garaia, 1966ko urtarrilaren 14a) euskal komikigilea da.

## Ibilbidea

Iruñean bizi zelarik, Korrok aldizkarian hasi zen marrazten. AEK-ko didaktika sailean egin zuen lan, didaktika marrazkiak prestatzen. Irratigintzan ere aritu izan da, Paraiso eta Euskalerria Irratietan.
TMEO komiki aldizkarian argitaratu zituen bere lanak, eta Napartheid fanzinea sortu zuen, Asisko Urmenetarekin batera 1988an.
Euskaldunon Egunkarian artikuluak eta komiki zintak argitaratu zituen, kazeta itxi zuten arte. 1994an, Rikardo Arregi Saria jaso zuen, Euskaldunon Egunkariako Nafarkaria gehigarrian argitaratutako komiki zintei esker.
Gaur egun, egunero Berria egunkarian De rerum natura komiki zintak egiten ditu eta Juan Kruz Lakastarekin batera sortutako Serio Demonio atalean ilustrazioak egin zituen. Kolaborazioak egin izan ditu Nabarra, Aizu!, Bertsolari, Xabiroi eta Karrikiri elkarteko Karrika aldizkariekin; Deia egunkariko Ortzadar gehigarrian ere argitaratzen du.
2005ean, De rerum natura komiki zinten lehen antologia argitaratu zuen Elkar Argitaletxeak eta ordudanik bilduma horiek bi urtean behin argitaratu dira.
2009an, prentsa idatziaren Argia saria irabazi zuen.
Xabier Olarrak euskarara itzulitako Raymond Queneauren Estilo ariketak liburuaren ilustrazioak egin zituen.
Euskal Kulturgintzaren Transmisioa graduondokoa ikasi zuen Mondragon Unibertsitatean, haren hirugarren edizioan.
2016an, "Tirabirak/Tiras que aflojan" izeneko erakusketan parte hartu zuen, beste hainbat marrazkilariekin batera, euskal gatazka binetagileen ikuspegitik eginez.

## Bibliografia

* Zaldi Eroa (TMEO, 1998).
* De rerum natura 1 (Elkar, 2005).
* De rerum natura 2 (Elkar, 2007).
* De rerum natura 3 (Elkar, 2010).
* De rerum natura 4 (Elkar, 2011).
* De rerum natura 5 (Elkar, 2013).
* De rerum natura 6 (Elkar, 2015).
* De rerum natura 7 (Elkar, 2017).
* Mikroipuinak (Elkar), 2024, Idoia Torregarairekin batera.

## Ikus, gainera

* Erriberar ezagunak

## Erreferentziak

* ↑ Perez, Ander. «Desertuko kantinplora» Berria (Noiz kontsultatua: 2017-11-22).
* ↑ «Aizu!» www.aizu.eus (Noiz kontsultatua: 2020-12-02).
* ↑ https://www.elkar.eus/es/liburu_fitxa/mikroipuinak/torregarai-idoia/zaldieroa-il/9788413603148

## Kanpo estekak

* Zaldieroaren webgunea
* Patxi Huarte, Zaldi Eroa: Umore Indioaren buruzagia: "Ez, nik ez nuke ergatiboa kenduko" Elkarrizketa Argia astekarian (2007-03-11)
* "Nafarroak oso Feng Shui txarra du" Elkarrizketa Argia astekarian (2007-06-24)
* De rerum natura 5 komikiaren aurkezpena, Zaldieroak berak egina.
* Datuak: Q12269183
# Petru Rocca

Petru Rocca (1887ko irailaren 28, Vico – 1966ko ekainaren 7, Vico), idazle eta nazionalista korsikarra izan zen.
A Tramuntana astekariarekin kolaboratu zuen. Lehen Mundu Gerran parte hartzera deitua izan zen 1914an. Frontean zegoela El pato de la ciénaga idatzi zuen. Hainbat alditan zauritu zuten, eta Ofizial eta Ohorezko Legioko Zalduna izendatu zuten.
1920ko maiatzaren 15a geroztik A Muvra aldizkarian idazten hasi zen. Horrela, argitaratzaile egin zen Ajaccion . 1922ko amaieraren eta 1923ko hasieraren artean Partitu Corsu d'Azione (Ekintzako Alderdi Korsikarra) Partito Sardo d'Azionen (Ekintzako Alderdi Sardiniarra) oinarrituz.
Autonomista izatetik italianista izatera pasa zen. Gainera, alderdiak Partitu Corsu Autonomista (euskaraz: «Alderdi Autonomista Korsikarra») izena hartu zuen 1926an ala 1927an. Rocca adibide katalanak eta irlandarrak goraipatzen zituen.
1920ko hamarkadan, Bretainiako, Flandesko, Alsaziako eta Euskal Herriko talde autonomistekin harremanak izan zituen. Peuples et frontières aldizkariaren Korsikari buruzko atalaz arduratu zen 1936az geroztik. Aldizkaria Bigarren Mundu Gerra baino lehenago zeuden Alderdi Autonomista faxisten atala zen. Hori dela eta, Olier Mordrel, Jean-Marie Gantois eta Hermann Bickler nazismoarekin loturiko buruzagi autonomistekin harremanak izan zituen.
1935ean, bere burua independentista jo zuen. Italiak korsikarrak bultzatzen hasi zen eta hango poetak Italiara joateko gonbidatuak izan ziren. Hala ere, nahiz eta hizkuntzalari italiarrek Italiaren aldeko aldarrikapena sustatu nahi zuten, Roccak toscanera eta korsikera italiera ez zen hizkuntz komun batetik zetorrela defendatu zuen.
1938an, Ohorezko Legioko Zalduna titulua kendu zioten. A Muvra aldizkaria artikulu antisemita eta antimasoiak argitaratzen hasi zen. 1939an, justiziarekin arazoak izan ondoren, aldizkaria debekatu zuten.
Frantziak, Mussoliniren italiar irredentismoari beldurra zioenez, A Muvra itxi zuen. Autonomistak irredentistekin bat egin baitzuten. Porrot eginda zegoela, hamabost urteko kartzela-zigorra ezarri zioten 1946an.
1953an, korsikera defendatzeko akademia bat sortu zuen.

## Lanak

* Les corses devant l’anthropologie, Gamber, 1913
* Pruverbii, massime è detti corsi, 1921
* A pignatta, cumedia di Plautu, 1924
* Storia populare di Corsica, 1930
* Una Vittoria Autonomista. L'Assemblea di i Stati Generali di Corsica, 1934
* Quaderni di u Cursismu, 1935
* Parlà d'Aghjacciu, puesii, 1955
* Tempi è tempi, 1963

## Kanpo estekak

* (Frantsesez) Biographie par la mairie de Vico
* (Frantsesez) Langue et identité : l'exemple du corse durant la troisième république
* (Frantsesez) Partis nationalistes, autonomie et clans en Corse
* Datuak: Q2707832
* Multimedia: Petru Rocca / Q2707832
# Mentxu Peña Lizarazu

Mentxu Peña Lizarazu (Irun, Gipuzkoa, 1953ko maiatzaren 6a) Arantzako (Nafarroa Garaia) alkate izandakoa, euskara bultzatzailea eta Euskaltzain ohorezkoa da.

## Bizitza

Irundarra, aspaldi aranztartua, urte luzez Bortzirietako Euskaltegiko zuzendari izan da eta gazte gaztetatik aritu da euskalgintzan, bereziki helduen euskalduntze-alfabetatzean. Bortzirietako Euskara Mankomunitatean ere eginkizun garrantzitsuak bete ditu, hainbat urtez izan da Bortzirietako euskalgintzako kideez osatutako Aholkularitza Batzordeko kide, eta 2015-2019 legegintzaldian Bortzirietako Euskara Mankomunitateko lehendakari izan zen.

## Alkate

2007ko uztailean Arantzako alkate bilakatu zen bi urterako. Agintaldi hasieran hartutako erabakiarekin bat eginez, Juan Migel Almandoz ordezkatuko zuen. Agintaldiaren hasieran, udal taldea osatu zutenean, Juan Migel Almandozek eta biek bakoitzak bina urte alkatetzan egiteko erabakia hartu zuten..

## Aintzatespenak

* 2024ko ekainean Mentxu Peña ohorezko euskaltzain izendatu zuten.

## Bestelakoak

Marimendi, 40 urtetik goitiko emakumezko mendizale euskaldunen taldeko kidea da Mentxu Peña 2008ko uztailean Europako mendirik altuena den Elbrusera igon zen.

## Erreferentziak

* ↑ CASTILLO, ALICIA DEL. (2018-09-07). «'Musutruk' o aprender euskera gratis» El Diario Vasco (Noiz kontsultatua: 2025-02-03).
* 1 2 «Mentxu Peña izanen da Arantzako alkate datozen bi urteetan - Bortziriak» Erran.eus (Noiz kontsultatua: 2025-02-03).
* ↑ «Patri Arburua euskaltzain urgazle izendatu dute eta Mentxu Peña ohorezko euskaltzain» Bortzirietako euskara mankomunitatea (Noiz kontsultatua: 2025-02-03).
* ↑ «Mentxu Peña ohorezko euskaltzain izendatu dute eta Patri Arburua euskaltzain urgazle - Bortziriak» Erran.eus (Noiz kontsultatua: 2025-02-03).
* ↑ «Euskaltzaindia nombra 21 nuevos académicos honoríficos y 9 correspondientes» Noticias de Gipuzkoa 2024-05-31 (Noiz kontsultatua: 2025-02-03).
* ↑ Mentxu Peña mendizale. .

## Kanpo estekak

* Datuak: Q132129077
# José Luis Mayoz

José Luis Mayoz Aizpurua (Aginaga, Usurbil, 1954ko urtarrilaren 15a) gipuzkoar txirrindulari ohia da. 1977 eta 1982 artean izan zen profesionala. Ez zuen lasterketarik irabazi profesional mailan baina 1980ko eta 1981eko Frantziako Tourrak korritu zituen.

## Ibilbide profesionala

Gazte mailan Gipuzkoako selekzioarekin korritu zuen. La Casera taldearekin Gipuzkoako Saria irabazi zuen eta ondoren Club Ciclista Irunés taldearekin berriz irabazi zuen Gipuzkoako Saria.
1974an Olsa taldearekin hainbat lasterketa irabazi zituen eta Presidenteen Kopako txapeldunordea izan zen.
1977an Teka taldearekin egin zuen debuta profesional mailan. 1978an Segoviako Vueltan bigarren egin zuen sailkapen nagusian eta 1980an Ordiziako Klasikan bigarren egin zuen Ismael Lejarretaren atzetik. 1980an Frantziako Tourrean hartu zuen parte eta 54. postuan amaitu zuen. 1981ean berriz korritu zuen Frantziako Tourra eta amaitu ez bazuen ere Bordelen amaitu zen etapan zazpigarren egin zuen.

## Palmaresa

1974
* Leintz Bailarari Itzulia
* 2. Altsasuko Sarian
1975
* Leintz Bailarari Itzulia
* 2. Gorlako Igoeran
1976
* Lleidako Itzulia
* 3. Gorlako Igoeran
* 7. Gilen Tell Sari Nagusian
1977
* 4. Errioxako Itzulian
1978
* 2. Segoviako Itzulian
* 2. Alcalá de Chivert (Valentzia)
1979
* 3. Luis Puig Sarian
* 5. Nafarroako Sari Nagusian
* 10. Euskal Herriko Itzulian
1980
* 2. Ordiziako Klasikan
* 3. Caboalles de Abajo (Gaztela eta Leon)
* 10. Euskal Herriko Itzulian

## Emaitzak itzuli handietan

| Itzuli Handia | 1980 | 1981 |
| Frantziako Tourra | 54. | UT. |

## Erreferentziak

* 1 2 «MAYOZ, José Luis - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-05-19).
* ↑ (Ingelesez) Archives, Cycling. «Villafranca de Ordizia 1980» www.cyclingarchives.com (Noiz kontsultatua: 2023-05-19).
* ↑ (Ingelesez) Archives, Cycling. «Tour de France 1981» www.sitiodeciclismo.net (Noiz kontsultatua: 2023-05-19).
* ↑ «Ciclismo - Tour de Francia 1980 - Resultados» www.los-deportes.info (Noiz kontsultatua: 2023-05-19).

## Kanpo estekak

* José Luis Mayoz - ProCyclingStats
* Sitio del Ciclismo webguneko fitxa
* Datuak: Q62122673
# Maria González de Apodaka

Maria González de Apodaka, "Marinka" izengoitiz ezaguna (Bilbo, Bizkaia, 1927ko martxoaren 3a)Gerrako umea izan zen.

## Bizitza

Bilboko Zabala auzoan jaio zen Marinka. Ama Asturiasko Collado de Andrín herriko Teresa Fernández Posada izan zuen, aita, berriz, Lorenzo González de Apodaca Ruiz de Erentxu, euskalduna.36ko Gerra piztu zenean 10 urte besterik ez zituen eta 5 urte lehenago galdua zuen ama. Habana transatlantikoan Sobietar Batasunera bidali zuten milaka haur errefuxiaturekin batera, ekainaren 13a zen.
30 urte zituela Argentinara jo zuen, neba Felixen urratsei jarraituz, hainbeste urteren ondoren harekin elkartzeko asmoz eta han osatu zuen bere familia eta bertan bizi da, alabarekin batera.

## Aintzatespenak

* Marinkaren historia Rodolfo Luna Almeida kazetari eta idazleak jaso zuen Planetak 2017an argitaratutako "Marinka, una rusa niña vasca" liburuan.
* 2024an Argentinako "La Plata" Euskal Etxean, Marinkari omenaldi gisa, Luna Almeidaren liburuko pasarte batean oinarritutako lan bat bat eskaini zuten; Jorge Irastorza muslari, pilotari eta Euskal Etxeko zuzendari ohiaren ahotsa eta gitarraren laguntzaz.

## Erreferentziak

* 1 2 «Marinka, una rusa niña vasca - sanbornsebooks» sanbornsebooks.publica.la (Noiz kontsultatua: 2025-02-04).
* ↑ Gilbert, Isidoro. (2017-11-24). «Crónica accidentada de una niña sola» Clarín (Noiz kontsultatua: 2025-02-04).
* ↑ de 2017 /Infobae.com, *Rodolfo Luna Almeida / 23 de octubre. (2021-11-18). «La historia de Marinka, una «niña de la guerra» vasca que creció en la Unión Soviética» Euskal Herria ★ Donbass Elkartasun Komitea (Noiz kontsultatua: 2025-02-04).
* ↑ «Susana Mangana rescata la historia de 'Marinka, una rusa niña vasca'» EITB 2023-04-13 (Noiz kontsultatua: 2025-02-04).
* ↑ «PressReader.com - Digital Newspaper & Magazine Subscriptions» www.pressreader.com (Noiz kontsultatua: 2025-02-04).
* ↑ «Ovación en La Plata para “Marinka, niña de la guerra”, espectáculo basado en la vida de Marina Glez. de Apodaca» Euskal kultura (Noiz kontsultatua: 2025-02-04).

## Kanpo estekak

* Datuak: Q132131100
# Gdyniako Zentro Modernista

Śródmieście ([ɕrudˈmʲɛɕt͡ɕɛ] hiriaren erdigunea edo erdigunea esan nahi duena) Gdynia hiriko erdialdeko auzoa (dzielnica) da. Barruti hauekin egiten du muga: Oksywie, Obłuże, Pogórze (hirurak iparraldetik), Chylonia, Leszczynki, Grabówek (hirurak mendebaldetik), Forest Plots eta Kamienna Góra (hegoaldetik) eta Baltiko itsasoarekin.
# Cádizko antzoki erromatarra

Cádizko antzoki erromatarra edo Balboko antzokia (latinez Theatrum Balbi) 1980an aurkitu zen Hiribilduaren Gaztelua aurkitzeko egin ziren bilaketa arkeologikoetan. Aurretik galeria batzuk ezagutzen ziren baina zein eraikinarenak ziren jakin gabe. Hispania erromatarraren bigarren handiena izan zen, Córdobakoaren atzetik; cavearen diametroa 120 metrokoa da. Lucius Cornelius Balbus Gaztea eraiki zuen K.a. I. mendean. Interpretazio zentroa du Pópulo auzoan. Andaluziako kultura-intereseko ondasuna da.

## Iruditegia

* Antzokiaren sarrera.
* Gradak.
* Galeria bat.
* Vomitorio edo sarrera.

## Erreferentziak

* ↑ https://elpais.com/cultura/2016/06/21/actualidad/1466522270_670003.html

## Kanpo estekak

* (Gaztelaniaz):Cádizko antzoki erromatarraren webgunea.
* Datuak: Q1526659
* Multimedia: Teatro Romano de Cádiz / Q1526659
# Alargunen Etxea (Cádiz)

Alargunen etxea, baita ere Fragela etxea Cádiz hiriko Mentidero auzoan dagoen eraikin historikoa da. Fragela plazan dago, Gran Teatro Fallaren aurrean. Etxea Juan Clat Fragela armeniar jatorriko merkatari dirudunaren ekimenez eraiki zen; Fragelak baliabide ekonomikorik gabeko alargunak eta emakumeak hartzeko ireki zuen.

## Ezaugarriak

Eraikina XVIII. mendearen lehen erdialdekoa da eta Cadizko barrokoaren ezaugarri arkitektonikoak ditu. Lerro sinpleak ditu, eta lau hormarte dituen patio baten inguruan antolatutako bi solairu ditu. Patioaren oinplanoak zutabe toskanarrek eta marmolezko pilare oktogonalek beheratutako arkuak ditu. Goiko pisuan, gurutze latindarreko oinplanoa eta habearte bat dituen otoiztegi txiki bat dago. Habearte horren presbiterioan erretaula neoklasiko bat dago.
Habeartean XVII. mendeko margolan barroko interesgarriak daude, baita XVI. mendeko bizantziar tradizioko taula bat eta Kristoren bizitzako eszenak biltzen dituzten kobre barrokoen bilduma bat ere.
Andaluziako Juntaren asmoa eraikinean zahar-egoitza eta eguneko zentroa irekitzea da.

## Erreferentziak

* ↑ https://web.archive.org/web/20160621064001/http://www.infocadiz.com/Monumentos/Casa_Viudas.htm
* ↑ https://www.laguiago.com/lugar/casa-fragela/
* ↑ https://www.lavozdigital.es/cadiz/20071206/cadiz/casa-piedad-juan-pablo-20071206.html

## Kanpo estekak

* Datuak: Q5755249
* Multimedia: Casa Fragela / Q5755249
# Cádizko katedrala

'Cádizko katedrala edo Cádizko Gurutze Santuaren katedrala (gaztelaniaz Catedral de Santa Cruz de Cádiz) Espainiako Andaluzia autonomia erkidegoko Cádiz hirian dagoen katedral bat da.
1722. urtean eraikitzen hasi eta ez zen 1838ko azaroaren 28rarte amaitu.

## Iruditegia

* Sartaldeko dorrea.
* Ikuspegi orokorra.
* Barnealdea.
* Atari nagusia.

## Kanpo estekak

* Cádizko katedralaren webgunea (Ingelesez)
* Datuak: Q650007
* Multimedia: Cathedral of Cádiz / Q650007
# Gran Teatro Falla

Gran Teatro Falla (Falla Antzoki Handia) Andaluziako Cadiz hiriko Fragela plazan, Alargunen Etxearen aurrean eta Cádizko Unibertsitateko Medikuntza Fakultatearen ondoan dagoen eraikina da. Kultura Intereseko Ondasun gisa katalogatuta dago. 1905ean eraikia, 1910ean inauguratu zen. Neomudejar estilokoa da.

## Historia

1884an hasi ziren eraikitzen, Adolfo Morales de los Ríos eta Adolfo del Castillo Escribanoren proiektuari jarraiki, Miguel Martínez de Pinillos Cadizko alkate zela. Orube berean zegoen garai batean Cadizko Antzoki Handia, García del Alamo arkitektoak 1871n egurrez eraikia, eta 1881ean su hartu zuena.
1886an, Udalak obren zuzendaritza bere gain hartu zuen, nahiz eta diru-funts gutxi zegoenez, obrak gelditu egin ziren hainbat aldiz, eta, ondorioz, obra 1905era arte ezin izan zen amaitu. Eraikuntza-lanen arduraduna Juan Cabrera de la Torre udal-arkitektoa izan zen; honek neurri handi batean hasierako proiektua aldatu zuen.
1910eko urtarrilaren 12an inauguratu zen Barbieriren sinfonia baten interpretazioarekin, Cádizko alkate Sebastián Martínez de Pinillos y Tourné zelarik.
1926ra arte Gran Teatro izena izan zuen, eta urte horretan Gran Teatro Falla izena hartu zuen, hiriko seme kutun Manuel de Fallaren omenez.
1984an, Rafael Otero eta José Antonio Carvajal arkitektoek eraikina zaharberritu zuten; 1986an hasi ziren lanak, inauterien amaieran. Urte horretan jaietako pregoilaria Mario Moreno "Cantinflas" izan zen, eta ongintzazko gala bat eskaini zitzaion, Mexikon izandako lurrikarazela eta, elkartasuna adierazteko. Zaharberritze hori 1991. urtean amaitu zen.

## Eraikinaren ezaugarriak

Estilo neomudejarra du, arte islamiarra imitatuz, Kordobako emirerri estiloko ferra-arkuak eta almohade estiloko adreilua erabiliz. Adreilu gorriz eraikita dago, eta fatxada nagusian ferra-arkuzko hiru ate handi ditu, dobela gorri eta zuriekin txandaka. Oinplanoan ferra-forma du, eta solairuak horretara egokitzen dira. 1214 ikuslerentzako lekua du, besaulkietan, palkoetan, anfiteatroan eta paradisuan banatuta.
Agertokia 18 metro luze eta 25,5 metro sakon da. Sabaiak Paradisuaren alegoria bat erakusten du, Felipe Abárzuza y Rodríguez de Ariasen lana.
Urtero, otsailean, Gran Teatro Fallan, Cádizko Inauterietako Elkarteen Lehiaketa ospatzen da, non inauterietako taldeek beren arte guztia hainbat modalitatetan erakusten duten. 2010ean, antzerkiaren lehen mendeurrena ospatu zen.

## Erreferentziak

* ↑ https://turismo.cadiz.es/es/rutas-y-visitas-en-cadiz/gran-teatro-falla
* ↑ https://www.lavozdigital.es/cadiz/20110503/ocio/visitas-guiadas-falla-para-201105031500.html

## Kanpo estekak

* Bideoa Youtuben.
* Datuak: Q5594070
* Multimedia: Gran Teatro Falla / Q5594070
# San José eliza (Cádiz)

San José eliza XVIII. mendearen amaierako tenplu neoklasikoa da. Cádiz hirian dago, Andaluzian, eta 1787an amaitu zen. Lanak Torcuato Cayón eta Torcuato Benjumeda arkitektoek eraman zituzten aurrera. Interes Kulturaleko Ondasun izendatu zuten 1979an. Kultura Intereseko Ondasun gisa katalogatuta dago.

## Ezaugarriak

Kanpoaldea estilo borromineskokoa da. Tenpluaren oinplanoa hiru nabek osatzen dute, eta erdikoa alboetakoak baino altuagoa da. Frontoia, alboetan zutabe jonikoak dituzten bi dorre karratuz errematatua dago. Gurutzaduraren eta dorreen kupulak zeramika urdinez bukatuta daude.
Jatorrian, bide zuhaizti batek lotzen zuen antzinako hilerri katolikora, eta han hobi komun bat ireki zen frankistek gerran hildakoentzat (209 pertsona gutxienez). San Jose auzoaren hasiera izan zen.

## Erreferentziak

* ↑ https://turismo.cadiz.es/es/rutas-y-visitas-en-cadiz/iglesia-de-san-josé
* ↑ https://guiadigital.iaph.es/bien/inmueble/1417/cadiz/cadiz/iglesia-de-san-jose
* ↑ https://web.archive.org/web/20180313093634/https://www.lavozdelsur.es/memoria-historica-la-herida-en-la-tierra

## Kanpo estekak

* Datuak: Q5910342
* Multimedia: Church of San José, Cádiz / Q5910342
# Epicauta pensylvanica

Epicauta pensylvanica Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎

## Kanpo estekak

* Datuak: Q2564333
* Multimedia: Epicauta pensylvanica / Q2564333
# Epicauta trichrus

Epicauta trichrus Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎